## L’aeroport de Castelló promociona entre ‘start-ups’ i inversors la incubadora de l’Agència Espacial Europea en el Valencia Digital Summit

*** L’aeroport disposa d’un estand propi en la trobada per a donar a conéixer les novetats del programa ESA-BIC Valencia Region
* El director general d’Aerocas manté reunions amb la finalitat de buscar noves oportunitats per a l’aeroport vinculades a la innovació**

L’aeroport de Castelló participa en el Valencia Digital Summit, que té lloc en la Ciutat de les Arts i les Ciències, amb l’objectiu de promocionar, entre *start-ups* i inversors, l’ESA-BIC Valencia Region, la primera incubadora de l’Agència Espacial Europa en la Comunitat Valenciana.

El director general d’Aerocas, Justo Vellón, ha destacat la importància que el programa liderat per l’aeroport tinga presència, amb un estand propi, en el Valencia Digital Summit, “un esdeveniment que és referència internacional en l’àmbit tecnològic i de la innovació”.

Segons ha explicat, l’aeroport ha acudit a esta cita amb un objectiu triple. D’una banda, donar a conéixer les quatre *start-ups* que formen part de la primera edició de l’ESA-BIC Valencia Region: Arkadia Space, Nax Solutions, ODOS Technologies i Nerva Technologies. D’altra banda, promoure la nova convocatòria del programa dirigit a *start-ups*, que tenen fins al 17 de desembre per a la presentació de propostes. Finalment, mantindre trobades professionals encaminades a la busca d’oportunitats en els àmbits aeroespacial, aeronàutic i de la innovació.

El projecte de l’ESA-BIC ha sigut promogut per la Generalitat, per mitjà de l’empresa pública Aeroport de Castelló (Aerocas), en col·laboració amb el consorci espacial valencià ValSpace i la Direcció General d’Innovació, l’Agència Espacial Espanyola (AEE) i l’Agència Espacial Europea (ESA). A més, compta amb prop de 40 entitats col·laboradores, entre organitzacions empresarials i professionals, universitats, instituts tecnològics i empreses.

L’objectiu del programa és donar suport al naixement i a la consolidació de noves empreses del sector aeroespacial, així com la transferència de solucions innovadores a partir de tecnologies de l’espai cap a altres sectors.

Fecha: 22/10/2025